“หุ้นเอเชีย” เปิดร่วง หลัง “เฟด” ส่งซิกขึ้นดบ. 0.5% พ.ค.นี้
“ตลาดหุ้นเอเชีย” เปิดร่วง หลังประธานธนาคารกลางสหรัฐ “เฟด” ส่งสัญญาณปรับขึ้นอัตราดอกเบี้ย 0.5% เดือน พ.ค.นี้
“ตลาดหุ้นเอเชีย” เปิดร่วง หลังประธานธนาคารกลางสหรัฐ “เฟด” ส่งสัญญาณขึ้นอัตราดอกเบี้ย 0.5% พ.ค.นี้
22 เม.ย. 2565

ผู้สื่อข่าวรายงานว่าตลาดหุ้นเอเชียในวันนี้เปิดร่วง เนื่องจากนักลงทุนมีปฏิกิริยาต่อการแสดงความเห็นของ นายเจอโรม พาวเวล ประธานธนาคารกลางสหรัฐ (เฟด) ที่ส่งสัญญาณว่าเฟดจะปรับขึ้นอัตราดอกเบี้ย 0.5% ในการประชุมเดือนพฤษภาคม
โดยดัชนีนิกเกอิเปิดที่ระดับ 27,197.80 จุด, ร่วงลง 355.26 จุด หรือ -1.29%, ดัชนีฮั่งเส็งเปิดที่ 20,261.61 จุด, ลดลง 420.61 จุด หรือ -2.03% และดัชนีเซี่ยงไฮ้คอมโพสิตเปิดที่ 3,058.40 จุด, ลดลง 21.41 จุด หรือ -0.70%
นายพาวเวล ได้กล่าวในการหารือเรื่องเศรษฐกิจโลกในที่ประชุมของกองทุนการเงินระหว่างประเทศ (IMF) เมื่อคืนวานนี้ตามเวลาไทยว่า เฟดอาจจะปรับขึ้นอัตราดอกเบี้ย 0.5% ในการประชุมวันที่ 3-4 พฤษภาคม 2565
ทั้งนี้ นายพาวเวล กล่าวว่า การที่อัตราเงินเฟ้อของสหรัฐพุ่งขึ้นสูงกว่าเป้าหมาย 2% ของเฟดแล้วราวประมาณ 3 เท่า ทำให้เฟดเล็งเห็นว่า เป็นเรื่องเหมาะสมที่จะเร่งปรับขึ้นอัตราดอกเบี้ย โดยมีความเป็นไปได้ว่าจะมีการปรับขึ้นดอกเบี้ย 0.5% ในการประชุมเดือนพฤษภาคมนี้
อย่างไรก็ตาม หลังการแสดงความเห็นของนายพาวเวล FedWatch Tool ของ CME Group บ่งชี้ว่า นักลงทุนให้น้ำหนักมากถึง 97.6% ที่เฟดจะปรับขึ้นอัตราดอกเบี้ย 0.5% ในการประชุมเดือนพฤษภาคมนี้